پرتاب بھانو مہتہ

پرتاپ بھانو مہتہ (جم 1967) اک بھارتی اکادمک اے۔ اوہ نویں دلی واقع تھنک ٹینک سینٹر فار پالسی ریسرچ دا پردھان رہا۔ اتے اس ویلے جولائی 2017 توں اشوکا یونیورسٹی دا وائس چانسلر اے۔  اوہناں نوں "بھارت دے ودھیرے مفکر دانشوراں وچوں اک" کیہا جاندا اے۔

 مڈھلا جیون 
پرتاپ دا جم راجستھان دے جودھپور وچ ہویا سی۔ اس دی شروعاتی سکھیا شملہ دے سینٹ ایڈورڈس سکول اتے جے پور دے سینٹ جیویرس وکھے ہوئی سی۔  مہتہ نے سینٹ جانز کالج، آکسفورڈ وچ فلاسفی، سیاست اتے اقتصادیات (پی۔ای۔ای۔) نال گریجوئیشن کیتی اتے پرنسٹن یونیورسٹی توں سیاست وچ پی۔ ایچ۔ڈی۔ کیتی۔

 کریئر 
مہتہ نے کئی سکھیا عہدیاں اُتے سیوا کیتی۔ اوہ اینوائییو۔ سکول آف لاء وکھے پروفیسر، ہاورڈ یونیورسٹی وکھے سرکار دا اک وزٹنگ پروفیسر، ہارورڈ وکھے سرکار دا اتے سماجی مطالعہ دا ایسوسیئیٹ پروفیسر اتے اتے تھوڑھے ویلے لئی، جواہر لال نہرو یونیورسٹی وچ فلاسفی اتے قانون اتے گورنینس دا پروفیسر رہا اے۔  اوہ بھارت دے وزیر اعظم دے قومی علم کمیشن دا میمبر-کنوینر، دے میمبر بھارتی یونیورسٹیاں دیاں چوناں لئی سپریم کورٹ ولوں تعینات لنگداہ کمیٹی دا میمبر رہا اے اتے بھارت سرکار اتے قومانتری ایجنسیاں دی اگوائی لئی کئی رپورٹاں وچ یوگدان پایا اے۔ اوہ قومانتری ترقی کھوج مرکز دے گورنراں دے بورڈ تے سی۔ اوہ گلوبل گورنینس بارے عالمی معاشی فورم دی کونسل دا وائس-چیئر سی۔ اس نے این آئی پی ایف پی، این سی ای ای آر اتے این آئی آئی ڈی دے بورڈ تے وی سیوا کیتی اے۔ اوہ امریکن پولیٹکل سائنس رویو اتے جرنل آف ڈیموکریسی سمیت بہت سارے رسالیاں دے اڈیٹر بورڈ اُتے وی اے۔  اس نے 2010 لئی میلکم اڈیسیشیا اوارڈ  اتے 2011 وچ سوشل سائنسز (سیاسی سائنس اتے قومانتری تعلقاں) لئی انفوسس انعام حاصل کیتا۔

مہتہ نے سیاسی تھیوری، انٹیکجوئل اتہاس، آئینی قانون،  سیاست اتے بھارت وچ سماج اتے قومانتری سیاست دے کھیتراں وچ وڈے روپ وچ لکھیا اے۔  اس دے علمی لیکھ اس کھیتر وچ موہری قومانتری ریفرینس جرنلاں اتے نال ہی کئی اڈیٹڈ جلداں وچ شائع ہوئے ہن۔ اس دا مڈھلا کم اٹھارویں صدی دے سوچ وچار، خاص طور تے ایڈم سمتھ اتے میکنگ آف دی اینلائٹنمینٹ بارے سی۔  مہتہ پرمکھ نیشنل روزانہ اخبار انڈین ایکسپریس دا اڈیٹری صلاح کار اے، اتے اوہناں دے کالم فائینینشل ٹائیمز، د ٹیلیگراف، انٹرنیشنل ہیرلڈ ٹربیون اتے دی ہندو سمیت کئی اخباراں وچ چھپدے رہندے ہن۔ اوہ امریکن پولیٹکل سائنس رویو اتے جرنل آف ڈیموکریسی اتے انڈیا اینڈ گلوبل افیرز سمیت بہت سارے اکادمک رسالیاں دے اڈیٹری بورڈاں تے وی اے۔ 

 اختلاف 
یو پی اے سرکار دیاں اچّ سکھیا پالیسیاں دی مخالفت وچ میہتا نے 2006 وچ قومی علم کمیشن توں استعفٰی دے دتا۔

مہتہ نے اک سیاسی طور اُتے جڑے نوکرشاہ دی ڈائریکٹر وجوں تعیناتی دی مخالفتت کرن لئی 2016 وچ نہرو میموریال میوزیم اتے لائبریری دی ایگزیکٹیو کمیٹی توں استعفٰی دے دتا سی۔ اس نے تعیناتی کرن وچ سرکار ولوں اکادمک وچاراں نوں حاشیے تے کرن وچ بھیال ہون نال اپنی بے چینی دا حوالہ دتا۔ 

 حوالے 

گٹھ:جم 1967
گٹھ:زندہ لوک
گٹھ:Pages with unreviewed translations
گٹھ:بھارتی لوک